সৌদি আরবের মৌলিক আইন
সৌদি আরবের মৌলিক আইন হলো নয় অধ্যায় এবং তিরাশি অনুচ্ছেদ বিশিষ্ট সংবিধানের মতো একটি দলিল। সৌদি আরবের সংবিধান পবিত্র কুরআন এবং মহানবী হযরত মুহাম্মাদ সা. এর সুন্নাহ, (যা মৌলিক আইনের প্রথম অনুচ্ছেদে বর্ণিত আছে), কিন্তু মৌলিক আইনে এমন অনেক বৈশিষ্ট রয়েছে, যেগুলোকে অন্যান্য দেশে সংবিধান বলা হয়ে থাকে। (যেমন "সরকার পদ্ধতি", "অধিকার এবং কর্তব্য" ইত্যাদি।) মৌলিক আইনের সাথে শরিয়াহ সম্পর্কে সালাফিদের অভিমতের সাদৃশ্য রয়েছে এবং এতে ইসলামি আইনকে অগ্রাধিকার দেওয়া হয়েছে। তবে বর্তমান যুবরাজ মোহাম্মদ বিন সালমান সৌদি আরবকে একটি উদারপন্থী দেশ হিসেবে বাস্তবায়ন করার লক্ষ্যে কাজ করে চলছেন। বর্তমানে সৌদি আরবে নারীরা ড্রাইভিং করতে পারবেন এবং মাহরাম পুরুষ ছাড়া ভ্রমণ করতে পারবেন। সম্প্রতি মাহরাম পুরুষ ছাড়া হজ করার অনুমতি সৌদি আরব দেবে বলে জানা গেছে।